Gerîlaya YJA Starî Vîyane Peyman derheqê hêrişê dewleta tirke û têkoşînê gerîlayan de ANFyî rê qisey kerd.
Vîyane Peyman vat: ''Dewleta tirke kena ke pê şuxulnayîşê teqaber û çekanê kîmyewîyan gerîlayan tesfîye bikero. Dewleta tirke her serre îdîa kena ke do gerîlayan biqedîno la tim bin kewna.  Dewleta tirke se kena wa bikero, ewro ra tepîya do çirey vera ma ser mekewo.  Coka her rey bi metodanê cîya cîyayan hêriş kena. Çekanê qedexeyan şuxulena  la gerîlayî her tim bi îradeyê dahîna girdî wirzenê we. No şerê îradeyî yo û têkoşîno muhteşem dewam keno.''
Vîyane Peyman vat: ''Dewleta tirke hêriş têna nêkena, peyê ci de hêzê mîyanneteweyî û kişta ci de hemkarê ci est ê. Dewleta tirke qet sînorêk nas nêkena la vera sûcanê ci bêvengîye est a. Rayber Apoyî vatbi 'heme dinya bêro ma ser zî ma do xo bipawê.' Ma sey mîlîtananê Rayber Apoyî do çirey têkoşînê xo ra peyser game meerzê. Heta azadbîyayîşê şarê kurdî do no şer dewam bikero. Ma do rayîrê Rayberîye û şehîdan de têkoşînê xo bidomnê.''
